b'\n_START_ARTICLE_\nNoblesse\n_START_PARAGRAPH_\nNoblesse (hangul: \xeb\x85\xb8\xeb\xb8\x94\xeb\xa0\x88\xec\x8a\xa4) on korealainen webtoon, jonka on k\xc3\xa4sikirjoittanut Son Jeho ja piirt\xc3\xa4nyt Lee Kwangsu. Noblessea on julkaistu vuodesta 2007 ja englanninkielinen k\xc3\xa4\xc3\xa4nn\xc3\xb6s on ilmestynyt vuodesta 2014 l\xc3\xa4htien. Sarjaa julkaisee Naver.\n_START_SECTION_\nJuoni\n_START_PARAGRAPH_\nNoblesse kertoo vampyyrist\xc3\xa4 nimelt\xc3\xa4 Cadis Etrama Di Raizel (lyhyemmin Rai), joka on nukkunut 820 vuotta ja her\xc3\xa4\xc3\xa4 hyl\xc3\xa4tyst\xc3\xa4 asunnosta Etel\xc3\xa4-Koreasta, eik\xc3\xa4 h\xc3\xa4nell\xc3\xa4 ole mit\xc3\xa4\xc3\xa4n tietoa siit\xc3\xa4, mink\xc3\xa4laiseksi ihmiskunta on kehittynyt. Rai p\xc3\xa4\xc3\xa4tyy kouluun, jonka rehtorina toimii h\xc3\xa4nen palvelijansa Frankenstein. Rai tutustuu my\xc3\xb6s Shinwoohon, Ikhaniin ja Yunaan, jotka ovat koulun oppilaita. Sarja seuraa Rain ja t\xc3\xa4m\xc3\xa4n yst\xc3\xa4vien seikkailuja ja paljastaa v\xc3\xa4h\xc3\xa4 v\xc3\xa4h\xc3\xa4lt\xc3\xa4 Rain menneisyytt\xc3\xa4.\n_START_SECTION_\nAnimaatio\n_START_PARAGRAPH_\nNoblessesta on tehty kaksi animaatiota. Ensimm\xc3\xa4isen teki korealainen animaatiostudio Studio Animal vuonna 2015. Se kertoo mit\xc3\xa4 tapahtui 820 vuotta ennen sarjan tapahtumien alkua. Toisen animaatioversion nimelt\xc3\xa4\xc3\xa4n Noblesse: Awakening teki japanilainen animaatiostudio Production I.G vuonna 2016. Se k\xc3\xa4sittelee Noblessen ensimm\xc3\xa4isen kauden.'